Mina de diamants de Letseng

La mina de diamants Letšeng es troba al regne Lesotho, a l'Àfrica meridional. La companyia Gem Diamonds, Ltd va adquirir els drets d'extracció i, actualment (2026), l'explotació és participada amb un 30% del govern de Lesotho i un 70% per la companyia. La mina està ubicada a 3.100 metres a les muntanyes Maloti. És una de les mines de diamants més altes del món. Això planteja reptes logístics i climàtics (neu a l'hivern, fred, poc oxigen), però no afecta directament la qualitat dels diamants. Producció Letšeng és famosa pels seus diamants de gran tamany i de màxima qualitat. Es considera la mina de diamants de kimberlita amb el valor per quirat més alt del món. La mina processa mineral de dos canonades de kimberlita, la Main i la Satellite, les dos amb un mineral de molt baixa llei, és a dir, el mineral extret conté molt pocs diamants en comparació amb la quantitat de roca processada (un promig inferior a dos quirats per cent tones). En l'actualitat (2026), la mina processa vora de 5.506 milions de tones de mineral amb una producció de 106.704 quirats cada any. Troballes importants de diamants La mina de Letšeng és coneguda per la producció de diamants històrics. Lesotho Legend El gener de 2018, Gem Diamonds va anunciar el diamant més gran descobert fins ara a Letšeng, una pedra de color tipus IIa D que mesurava 182 grams (910 carats) i que es va convertir en el cinquè diamant més gran del món. Es va vendre el març de 2018 per 40 milions de dòlars. Lesotho Promise El 4 d'octubre de 2006 es va desenterrar el diamant blanc 120.6 grams (603 carats), la Promesa de Lesotho, que, en el moment en què es va trobar, era el 15è diamant més gran mai trobat. La pedra és d'un color excepcional, classificada com a D, el color més excepcional dels diamants. Letšeng Star A l'agost de 2011 es va trobar un diamant de 110 grams (550 carats). Letšeng Legacy El 2007, Gem Diamonds, Ltd. va anunciar que havia trobat un diamant 98.654 grams (493.27 carats), convertint-lo en el 18è diamant més gran mai trobat. Va ser venut a la societat Graff-SAFDICO per 10,4 milions de dòlars. Leseli La Letšeng El 21 de setembre de 2008, Gem Diamonds, Ltd. va anunciar que havia trobat un diamant 95.6 grams (478 carats) d'alta qualitat, convertint-lo en el 20è diamant més gran mai trobat. És un color tipus II D, amb potencial per produir una pedra tallada 30 grams (150 carats). El director executiu, Clifford Elphick, va dir: "L'examen preliminar d'aquest diamant extraordinari indica que produirà una pedra polida rècord del millor color i claredat, i no té inclusions visibles en la seva forma rugosa". Lesotho Brown L'any 1967 (un any després de la independència de Lesotho), es va recuperar el Lesotho Brown de 120.2 grams (601 carats). Es va tallar en 18 diamants políts que sumaven un total de 252,40 quirats (50,48 grams). El més gran, anomenat Lesotho I, es va subhastar el 2008, amb un valor estimat entre 2,78 i 4,64 milions de dòlars, però no es va vendre. El tercer més gran, Lesotho III, és un diamant de tall marquesa de 40,42 quirats (8,084 grams) que muntat en un anell de platí va ser valorat en 600.000 dòlars, però es va vendre en subhasta per 2.587.500 dòlars. Tots aquests diamants són de color marró pàl·lid. Altres troballes destacades Lesotho Star El 2004, Gem Diamonds, Ltd. va trobar un diamant gran de 24.6 grams (123 carats). Novembre de 2010 El descobriment de dos grans diamants blancs en brut es va anunciar el novembre de 2010. Pesaven 39.2 grams (196 carats) i 36.8 grams (184 carats). Letšeng Dinasty i Letseng Destiny Al maig i juliol de 2015 es va anunciar el descobriment de dos grans diamants: el Letšeng Destiny de 62.8 grams (314 carats) i el Letšeng Destiny de 71.4 grams (357 carats). Referències